cyanic-selkie/wikianc huggingface dataset:
ரணஜித் குஹா
வாழ்கை குறிப்பு
குஹா 1923 ஆம் ஆண்டு மே 23 ஆம் தேதி, பிரித்தானிய இந்தியாவின் (இன்றைய வங்கதேசம்) பைகராகஞ்ச் மாவட்டத்தில் உள்ள சித்தகதியில்  காஸ் தாலுக்தார் குடும்பத்தில் பிறந்தார். 1934 இல் இவரது தந்தை கல்கத்தா உயர் நீதிமன்றத்தில் வழக்கறிஞராகப் பணியாற்றத் தொடங்கியபோது, இவரது குடும்பம் கல்கத்தாவுக்கு குடிபெயர்ந்தது. குஹா மித்ரா கல்வி நிலையத்தில் தனது பள்ளிப் படிப்பை முடித்தார். மேலும் கல்கத்தாவில் உள்ள பிரசிடென்சி பல்கலைக்கழகத்தில் பட்டம் பெற்றார். பின்னர் கல்கத்தா பல்கலைக்கழகத்தில் வரலாற்றில் முதுகலைப் பட்டப் படிப்பை முடித்தார். இவர் தன் ஆரம்பக் கல்விக் காலத்தில், இந்திய வரலாற்றாசிரியர் சுசோபன் சர்க்கரின் ஆய்வுகளால் ஈர்க்கப்பட்டார். வங்க அறிவுஜீவிகள் வாய்வழி வரலாற்றுத் திட்டத்திற்கு அளித்த பேட்டியில், கிழக்கு வங்காளத்தில் தனது செல்வச் செழிப்பான குடும்பப் பின்னணி, வளர்ப்பு மற்றும் எழுத்தாளர்கள் டி. எச். லாரன்ஸ், பியோதர் தஸ்தயெவ்ஸ்கி மற்றும் வங்க மொழிக் கவிஞர் மைக்கேல் மதுசூதன் தத்தா உள்ளிட்டவர்களால் தனக்கு ஆரம்பகாலத்தில் ஏற்பட்ட தாக்கங்கள் சிலவற்றை இவர் ஒப்புக்கொண்டார்.
கல்லூரி காலத்தில் மார்சியத்தில் கொண்ட ஈடுபாட்டால் 1940 களில், குஹா இந்தியப் பொதுவுடைமைக் கட்சியின் உறுப்பினரானார். மேலும் இலண்டனில் இருந்த உலக ஜனநாயக இளைஞர் கூட்டமைப்பில் குழுவின் பேராளராக இருந்தார். இவர் 1953 இல் இந்தியாவுக்குத் திரும்பி, கல்விப் பணியில் இணைந்தார். சந்தர்நாகூர் அரசு கல்லூரியில் கற்பித்தார், மேலும் கல்கத்தா மத்திய கல்லூரியில் கற்பிக்கச் சென்றார். இவரது கடந்தகால அரசியல் பணிகள் மற்றும் பொதுவுடமை சித்தாந்தத்துடனான தொடர்புகள் நிர்வாகத்தின் கவனத்திற்கு கொண்டு வரப்பட்டபோது, இவர் வங்காள கல்வி சேவைகளில் இருந்து இடைநீக்கம் செய்யப்பட்டார். பின்னர் இவர் ஜாதவ்பூர் பல்கலைக்கழகத்தில் பணியமர்த்தப்பட்டார். 1956 இல் அங்கேரி மீதான சோவியத் படையெடுப்பிற்கு எதிர்ப்பு தெரிவித்து பொதுவுடமைக் கட்சியின் அரசியல் செயல்பாடுகளில் இருந்து விலகினார்.
குஹா 1959 இல் இந்தியாவிலிருந்து ஐக்கிய இராச்சியத்திற்கு குடிபெயர்ந்தார், அங்கு இவர் சசெக்ஸ் பல்கலைக்கழகத்தில் வரலாற்றின் உயர்விரிவுரையாளராக தனது வாழ்க்கையைத் தொடங்கினார். பணியின் போது, குஹா ஆஸ்திரேலிய தேசிய பல்கலைக்கழகத்திலும் கற்பித்தார்.
சபால்டர்ன் ஸ்டடிஸ்
தெற்காசியா மற்றும் இந்திய துணைக்கண்ட வரலாற்றை ஆராய வழக்கிலிருக்கும் முக்கிய ஆய்வு முறைகள் நாடு மற்றும் பிராந்தியத்தின் சிக்கலான கடந்த காலத்தை ஆய்வு செய்ய போதுமானதாக இல்லை என்பதை குஹா கவனித்தார். அதன் பிறகு அதற்கு ஒரு மாற்று வழியை 1980 களில் தொடங்கி அறிமுகப்படுத்தியதாற்காக குறிப்பிடப்பட்டார். 1980 களில் மேம்படுத்தப்பட்ட இந்த ஆய்வு முறை, சபால்டர்ன் ஸ்டடிஸ் அல்லது சபால்டர்ன் ஆய்வுக் குழு என்று அழைக்கப்பட்டது. மேலும் இது செல்வாக்குமிக்க பிந்தைய காலனித்துவ மற்றும் பிந்தைய மார்க்சிய வரலாற்றின் கொள்கைக்குழுவினரில் ஒன்றாக கருதப்படுகிறது.
"சபால்டர்ன்" என்ற சொல் அடித்தள வகுப்பினரின் குரல்களுக்கு கவனம் செலுத்த பயன்படுத்தப்பட்டது. இது இத்தாலிய மார்க்சிய மெய்யியலாளர் அண்டோனியோ கிராம்ஷி உருவாக்கிய சொல்லிலிருந்து கடன் வாங்கப்பட்டது. இந்தப் பார்வையிலிருந்து வரலாற்றை ஆராய்வதில், குழு வகுப்பு, பாலினம் மற்றும் சாதி அடிப்படையிலான கீழ்ப்படிதல் மற்றும் பிராந்தியத்தின் வரலாற்றை எவ்வாறு வடிவமைத்தது என்பதை ஆய்வு செய்தது. இது இது வரையிலான முக்கிய ஆய்வுகளில் இருந்து வேறுபட்ட அணுகுமுறை.
இவரது மாணவர்களில் சிலர் சமூகவியலாளர்கள் மற்றும் வரலாற்றாசிரியர்களான பார்த்தா சாட்டர்ஜி, காயத்ரி சக்ரவர்த்தி ஸ்பிவாக், திபேஷ் சக்ரவர்த்தி ஆகியோர் அடங்குவர். குஹா ஆங்கிலம் மற்றும் அவரது தாய்மொழியான வங்காள மொழி என இரண்டிலும் நிறைய எழுதியுள்ளார்.
தனிப்பட்ட வாழ்க்கை
குஹா வியன்னா வூட்ஸின் எல்லையில் ஆஸ்திரியாவின் புர்கெர்ஸ்டோர்ஃப் என்ற இடத்தில் வசித்து வந்தார். ஜேர்மனியில் பிறந்த இவரது மனைவி மெக்டில்ட் குஹா, நீ ஜங்விர்த், சபால்டர்ன் கொள்கைக்குழுவினரில் ஒரு முன்னணி அறிஞராக இருந்தார். அவரை குஹா 1960 களின் முற்பகுதியில் சசெக்ஸ் பல்கலைக்கழகத்தில் சந்தித்தார். பின்னர் ஆஸ்திரேலிய தேசிய பல்கலைக்கழகத்திற்குச் சென்றனர், அங்கு இருவரும் தங்கள் பணியைத் தொடர்ந்தனர்.
குஹா 28 ஏப்ரல் 2023 அன்று ஆஸ்திரியாவில் உள்ள தனது வியன்னா வூட்ஸ் வீட்டில் தனது 100வது பிறந்தநாளுக்கு மூன்றரை வாரங்கள் உள்ள நிலையில் இறந்தார்.
வெளி இணைப்புகள்
பகுப்பு:2023 இறப்புகள் பகுப்பு:1923 பிறப்புகள் பகுப்பு:இந்திய வரலாற்றாளர்கள்
3-குளோரோபுரோப்பைல் ஆக்டைல் சல்பாக்சைடு
3-குளோரோபுரோப்பைல் ஆக்டைல் சல்பாக்சைடு (3-Chloropropyl octyl sulfoxide) என்பது C11H23ClOS என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். இச்சேர்மம் உயர் நச்சுத்தன்மை கொண்டது ஆகும். சுவாசிக்க நேர்ந்தாலோ, ஊசி மூலம் உட்செலுத்தப்பட்டாலோ அல்லது தோலில் பட நேர்ந்தாலோ காயம் அல்லது மரணம் சம்பவிக்க வாய்ப்பு உண்டாகிறது.
மேற்கோள்கள்
பகுப்பு:சல்பாக்சைடுகள்
காஜுவாக்கா
காஜுவாக்கா  (Gajuwaka, గాజువాక) இந்திய மாநிலம் ஆந்திராவின் கிழக்குக் கடற்கரையோர பெருநகரமான மகா விசாகப்பட்டினம் மாநகராட்சியின்   ஓர் மண்டலமாகும். 2001ஆம் ஆண்டு கணக்கெடுப்பின்படி இங்குள்ள மக்கள்தொகை 258,944 ஆகும். இங்கு பல தொழில் நிறுவனங்கள் அமைந்துள்ளன.
மக்கள்தொகையியல்
2001ஆம் ஆண்டு கணக்கெடுப்பின்படி இங்குள்ள மக்கள்தொகை 258,944 ஆகும். மக்கள்தொகையில் ஆடவர் 52% ஆகவும் மகளிர்  48% ஆகவும் உள்ளனர். காஜுவாக்காவின் படிப்பறிவு தேசிய சராசரியான 59.5%ஐ விடக் கூடுதலாக 70%ஆக உள்ளது; ஆண்களின் படிப்பறிவு:77%,பெண்களின் படிப்பறிவு:63%. ஆறு அகவைக்கும் குறைந்தோர் மொத்த மக்கள்தொகையில் 12%ஆக உள்ளனர்.
மேற்கோள்கள்
பகுப்பு:ஆந்திரப் பிரதேசத்திலுள்ள மாநகரங்கள்
ஆசியப் பாலைவனச் சிட்டுக்குருவி
பகுப்பு:சிட்டுக்குருவிகள்
சருண்ட்னி சிட்டுக்குருவி (Zarudny's sparrow)(பசார் சருண்ட்னி), ஆசியப் பாலைவனச் சிட்டுக்குருவி என்றும் அழைக்கப்படும் சிட்டுக்குருவியாகும்.
விளக்கம்
சருண்ட்னி சிட்டுக்குருவி, உசுபெகிசுதான், துர்க்மெனிசுதான் மற்றும் முன்னர் ஈரானில் காணப்படும் பசாரிடே என்ற குருவி குடும்பத்தில் உள்ள ஒரு பறவைச் சிற்றினமாகும். இந்த சிற்றினம் வரலாற்று ரீதியாகப் பாலைவன சிட்டுக்குருவியின் துணையினமாக வகைப்படுத்தப்பட்டுள்ளது. இதன் பரவல் ஆப்பிரிக்காவிற்குள் மட்டுப்படுத்தப்பட்டுள்ளது. இருப்பினும், இந்த சிற்றினங்கள் ஆப்பிரிக்கச் சிற்றினங்களுடன் பல வேறுபாடுகளைக் கொண்டுள்ளன. வயது வந்த ஆண் மற்றும் பெண்களில் மிகவும் ஒத்த இறகுகள் உட்பட, இந்த சிற்றினம் தனித்தனியாகக் கருதப்படும் அளவுக்கு வேறுபட்டது. மேலும் ஆப்பிரிக்கப் பறவைகளுடன் நெருங்கிய தொடர்பில்லாதது. இதன் விளைவாக, சருண்ட்னியின் சிட்டுக்குருவி ஒரு தனி சிற்றினமாகப் பன்னாட்டுப் பறவை வாழ்க்கை, பன்னாட்டு பறவையியல் மாநாட்டின் உலகப் பறவை பட்டியல், மற்றும் உலகப் பறவைகளின் உசாநூல் ஆகியவற்றால் கருதப்பட்டது.
சனிவார்வாடா
சனிவார்வாடா (Shaniwarwada) (Śanivāravāḍā) இந்தியாவின் மகாராட்டிரா மாநிலத்தின் புனே நகரத்தின் மையத்தில் அமைந்த வரலாற்றுச் சிறப்புமிக்க கோட்டையுடன் கூடிய அரண்மனையாகும். சனிவார்வாடா கோட்டை 18ம் நூற்றாண்டில் இந்திய அரசியலின் மையமாக விளங்கியது. சனிவார்வாடா 1818 வரை, மராத்தியப் பேரரசின் பிரதம அமைச்சராக இருந்த பேஷ்வாக்களின் அரண்மனையாக விளங்கியது. மூன்றாம் ஆங்கிலேயே - மராத்தியப் போரின் முடிவில், சனிவார்வாடா கோட்டையை ஆங்கிலேயர்கள் கைப்பற்றினர்.
வரலாறு
thumb|right|சனிவார்வார் வாடா கோட்டை எதிரே, மராத்தியப் பேரரசின் இரண்டாம் [[பேஷ்வா முதலாம் பாஜிராவின் சிலை]]
துவக்கத்தில் ஏழு அடுக்குகள் கொண்டிருந்த சனிவார்வாடா கோட்டை அரண்மனை மராத்தியப் பேரரசின் பிரதம அமைச்சர்களான பேஷ்வாக்கள் வாழ்ந்த அரண்மனையாகும்.
இக்கோட்டையின் தரைதளம் கருங்கற்களால் கட்டப்பட்டது. எஞ்சிய ஆறு தளங்கள் செங்கற்களால் கட்டப்பட்து. மூன்றாம் ஆங்கிலேயே - மராத்தியப் போரின் போது, பீரங்கிகளால் ஆங்கிலேயர்கள் இக்கோட்டை தகர்த்த போது, தரைதளம் தவிர்த்த எஞ்சிய ஆறு தளங்கள் சிதறுண்டது. 1758ல் இக்கோட்டை அரண்மனையில் அரசகுடும்பத்தினரும், அவர்களின் நூற்றுக்கணக்கான உதவியாளர்களின் குடும்பங்களும் வாழ்ந்தது.
சனிவார்வாடா கோட்டையில் வாழ்ந்த பேஷ்வா நாராயணராவ், 1773ல் தமது சித்தப்பா பேஷ்வா இரகுநாதராவ் மற்றும் சித்தி ஆனந்திபாய் ஆகியோரின் ஆணையால் கொல்லப்பட்டார்.
சூன் 1818ல் மூன்றாம் ஆங்கிலேயே - மராத்தியப் போரின் முடிவில் பேஷ்வா இரண்டாம் பாஜி ராவ், தன் மகுடத்தையும், சனிர்வார்வாடா கோட்டையையும் பிரித்தானிய கிழக்கிந்திய கம்பெனி படைத்தலைவர் சர் ஜான் மால்கத்திடம் இழந்தார். பின்னர் இரண்டாம் பாஜி ராவ் கான்பூர் அருகே உள்ள பித்தூரில் அரசியல் அடைக்கலம் அடைந்தார்.
27 பிப்ரவரி 1828 அன்று சனிவார்வாடா கோட்டை அரண்மனை வளாகத்தின் உட்புறத்தில் பெருமளவில் தீப்பற்றி எரிந்தது. ஏழு நாட்கள் எரிந்த தீயில், கோட்டையின் உட்புறத்தில் இருந்த ஏழு அடுக்கள் கொண்ட அரண்மனை வளாகம் முற்றிலும் எரிந்து வீழ்ந்தது. சனிவார்வாடா கோட்டையும், தரை தளம் மட்டுமே தீயில் தப்பியது.
கட்டுமானம்
மரத்தியப் பேரரசர் சாகுஜியின் பிரதம அமைச்சர் எனும் பேஷ்வா முதலாம் பாஜிராவ், புனேவில் சனிவார்வாடா கோட்டையை நிறுவ 1 சனவரி 1730ல் அடிக்கல் நாட்டினார். மராத்தி மொழியில் சனிவார் என்பதற்கு சனிக்கிழமை என்றும், வாடா  என்பதற்கு மக்கள் குடியிருப்பு பகுதி என்றும் பொருள். இக்கோட்டையும், அரண்மனைகளும் கருங்கல், செங்கல், சுண்ணாம்பு, தேக்கு மரங்களைக் கொண்டு கட்டப்பட்டது. 16,110 ரூபாய் பொருட்செலவில் 1732ல் கட்டிமுடிக்கப்பட்ட சனிவார்வாடா கோட்டை, 22 சனவரி 1732 சனிக்கிழமை அன்று  திறக்கப்பட்டது.
இக்கோட்டையின் உள்வளாகத்தில் பின் வந்த பேஷ்வாக்கள் அரசவை, நீர் ஊற்றுகளுடைன் பூங்காக்கள், மற்றும் பிற அரண்மனைகள் கட்டினர். மேலும் கோட்டையின் மேல் காவல் கோபுரங்கள் எழுப்பினர். கோட்டையில் முதன்மை வாயில் தவிர்த்த ஐந்து சிறு வாயில்கள் அமைத்தனர்.
வெளி இணைப்புகள்
வார்ப்புரு:புனே மாவட்டம்
பகுப்பு:மகாராட்டிர கோட்டைகள் பகுப்பு:மகாராட்டிர வரலாறு பகுப்பு:புனே மாவட்டம்
இக்கோல் நஷனேல் சுப்பீரியர் டெஸ் பியூக்ஸ் ஆர்ட்ஸ், பாரிஸ்
1648 ஆம் ஆண்டில், பிரான்ஸிலுள்ள பாரிஸ் நகரில் சில இளம் கலைஞர்கள் ஒன்றுகூடி Academie Royale de peinture et de sculpture என்னும் பெயரில் ஒரு கவின்கலை நிறுவனமொன்றை உருவாக்கினர். இதுவே இக்கோல் நஷனல் சுப்பீரியர் டெஸ் பியூக்-ஆர்ட்ஸ் இன் முன்னோடி நிறுவனமாகும். இதில் முக்கிய பங்கு வகித்தவர் சார்ள்ஸ் லே புரூண் என்பவராவார். திறமையுள்ள மாணவர்களுக்கு, அவர்களுடைய பின்னணியைப் பாராது, இலவசமாகக் கலைத்துறைகளிற் பயிற்சியளிப்பது இந் நிறுவனத்தின் முக்கிய நோக்கங்களில் ஒன்றாகும். பண்டைய கிரேக்க, ரோமானியக் கலைப் பாணிகளுக்கு முக்கியத்துவம் கொடுக்கும் வகையிலேயே, இந் நிறுவனத்தின் பயிற்சிகள் அமைந்திருந்தன. ஒவியம், சிற்பம் போன்ற துறைகளிற் பயிற்சி கொடுப்பதற்காக, 'சிற்ப, ஓவிய அக்கடமி' என்ற பிரிவும், கட்டிடக்கலைப் பயிற்சிக்காகக் 'கட்டிடக்கலை அக்கடமி' என்ற பிரிவுமாக இரண்டு பிரிவுகளாக இது இருந்தது.
அக்காலத்தில் பிரெஞ்சு அரசாங்கத்தினால் ரோம் நகரில் அமைக்கப்பட்டிருந்த Academie de France a Rome என்னும் புகழ்பெற்ற நிறுவனத்தில் 4 ஆண்டுகள் படிப்பதற்கு மாணவர்களைத் தெரிவு செய்வதற்காகக் கடுமையான போட்டிகளை மாணவரிடையே, ஒவ்வொரு வருடமும் இந்த நிறுவனம் நடத்திவந்தது.
இந் நிறுவனம், 1816ல் பாரிஸிலுள்ள புதிய இடமொன்றுக்கு மாற்றப்பட்டது. இந்த இடத்திலேயே இது இன்றுவரை இருந்து வருகிறது. 1863ல் இது தற்போதிய பெயருக்குப் பெயர் மாற்றம் செய்யப்பட்டது.
பிரான்சின் கலை வரலாற்றில் இந் நிறுவனம் பெரும் பங்காற்றியுள்ளது எனக் கூறப்படுகிறது. இதன் நிறுவப்பட்டதன்பின், 19 ஆம் நூற்றாண்டுவரை, இருந்த பல புகழ் பெற்ற கலைஞர்கள் இங்கே உருவாக்கப்பட்டிருக்கிறார்கள்.
மேற்கோள்கள்
பகுப்பு:பிரான்சு
பஞ்சுருட்டான் குருவி
பறவைகள் தொகுதியில் கொராசிபார்ம் வரிசையில் கிங்பிஷர் பெரும் குடும்பத்தில் வண்டு உண்ணிக் குடும்பத்தில் அடங்கும். உலகில் காணப்படும் பறவைகளில் மிகுதியான நிறங்களைக் கொண்டு காணப்படும் இனமாகும். 50 கி எடையும் 17 - 35 செ.மீ நீளமும் உடையது.
அமைப்பு
அலகு நீளமாகவும், கூர்மையாகவும், கீழ்ப்புறம் சிறிது வளைந்தும் காணப்படும். கால்கள் குட்டையாகவும், சிறியதாகவும், மீன்க்கொத்திப் பறவையை ஒத்தும் காணப்படும். இறகுகள் நீளமாகவும், கூர்மையாகவும் காணப்படும். நீலம் கலந்த பசுமை, பசுமை, சிவப்புப் போன்ற நிறங்களில் இறகுகள் காணப்படுகின்றன. தொண்டைப் பகுதி கண்கவரும் நிறத்தில் இருக்கும். சில குருவிகள் நீளமான வால்பகுதியையும் சில குருவிகள் பிளவுபட்ட வால்பகுதியையும் பெற்றுக் காணப்படும். இக்குருவிகளில் 7 பேரினங்களும் 24 வகைகளும் உள்ளன.
வாழிடம்
பெரும்பாலும் அனைத்து இடங்களிலும் இப்பறவை காணப்பட்டாலும் நியூஸிலாந்தில் காணப்படுவதில்லை. மைதானம், காடு ஆகிய பகுதிகளில் காணப்படுகிறது. இடம் பெயரும் தன்மையுடையது. குளிர் காலங்களில் வெப்ப மண்டலப் பகுதிகளுக்கு சென்று விடுகிறது.
வகைகள்
பச்சை நிற வால் பகுதியை உடைய பஞ்சுருட்டான் பறவை, சிறிய பஞ்சுருட்டான் பறவை எனப் பல வகையுண்டு. இவை சிறியனவாகவும் 7 செ.மீ நீளம் உடையனவாகவும் காணப்படும். மேல் பகுதி பச்சை நிறமாகவும், தொண்டைப் பகுதி மஞ்சளாகவும், வால் பகுதி சதுரமாகவும் இருக்கும். ஆப்பிரிக்கா, சஹாரா பகுதிகளில் இப்பறவைகளைக் காணலாம். சிவப்புப் பஞ்சுருட்டான் பறவை 26 செ.மீ நீளம் கொண்டிருக்கும். இப்பறவைகள் செனகல், உகாண்டா, கெமரூன் ஆகிய நாடுகளில் காணப்படுகிறது. தொண்டைப் பகுதி சிவப்பு நிறத்தில் காணப்படும். கறுப்பு நிறப் பஞ்சுருட்டான் பறவை 20 செ.மீ நீளம் இருக்கும். இது உகாண்டாவில் மிகுந்து காணப்படுகிறது.
மேற்கோள்கள்
பகுப்பு:கரூர் மாவட்ட ஆசிரியர்கள் எழுதிய கட்டுரைகள் பகுப்பு:குருவிகள்
யாழ்ப்பாணம்
யாழ்ப்பாணம் (Jaffna, යාපනය) என்பது இலங்கைத் தீவின் வடமுனையிலுள்ள யாழ்ப்பாண மாவட்டத்தின் தலைநகராகும். இது யாழ்ப்பாணக் குடாநாட்டின் தென்மேற்குப் பகுதியில் யாழ்ப்பாண நீரேரியைப் பார்த்தபடி அமைந்துள்ளது. இலங்கையின் தலைநகரான கொழும்பிலிருந்து 396 கிமீ தூரத்தில் அமைந்துள்ள இந்நகரம், 88,138 மக்கட்தொகையினைக் கொண்டு 12வது பெரிய நகரமாக விளங்குகிறது. 1987 ஆம் ஆண்டுக்கு முன்னர் வடமாகாணத்தின் தலைநகரமாக விளங்கிய யாழ்ப்பாணம், அந்த ஆண்டில், தற்காலிகமாக வடக்கு, கிழக்கு மாகாணங்களை இணைத்து உருவான வட-கிழக்கு மாகாணசபைக்குத் திருகோணமலையைத் தலைநகரமாக்கியபின், மாகாணத் தலைநகரம் என்ற நிலையை இழந்தது. வடக்குக் கிழக்கு மாகாணம் பிரிக்கப்பட்ட பின்னர் வடமாகாணத் தலைநகராக யாழ்ப்பாணம் தேர்ந்தெடுக்கப்பட்டுள்ளது.
1981இல் யாழ்ப்பாணத்தில் எடுக்கப்பட்ட கணக்கெடுப்பின்படி, யாழ் நகரின் மக்கள்தொகை 118,000 ஆக இருந்தது. 20 ஆண்டுகளின் பின் நாட்டில் 2001ல் கணக்கெடுப்பு நடந்தபோது, யாழ்ப்பாணத்தில் கணக்கெடுப்பு நடத்தப்படவில்லை. எனினும் அவ்வாண்டில் இந்நகரின் மக்கள்தொகை 145,000 ஆக இருக்கும் என மதிப்பிடப்பட்டது. கடந்த 20 ஆண்டுகளுக்கும் மேலாக இலங்கையில் நடைபெற்ற உள்நாட்டுப் போர் காரணமாகப் பல வழிகளிலும் பெரிதும் பாதிக்கப்பட்ட யாழ்ப்பாணம், உரிய வளர்ச்சியைப் பெறவில்லை.
1981ஆம் ஆண்டுக் கணக்கெடுப்பின்படி, தமிழர்கள் பெரும்பான்மையினராக இருந்தபோதும், குறிப்பிடத்தக்க அளவில் முஸ்லிம் மக்களும் வாழ்ந்து வந்தார்கள். சிங்களவர்கள் மிகவும் குறைவே. சமய அடிப்படையில் யாழ்நகரில், இந்துக்களே பெரும்பான்மையினராக உள்ளனர்.
பெயர்க் காரணம்
தற்காலத்தில் யாழ்ப்பாணம் என்பது, இலங்கையின் வட மாகாணத்தைச் சேர்ந்த 5 மாவட்டங்களில் ஒன்றாக அதன் வட கோடியில் அமைந்துள்ள மாவட்டத்தையும், அம்மாவட்டத்தின் பிரதான நகரத்தையும் குறிக்கப் பயன்படுத்தப்பட்டு வருகிறது. இதனை விட போர்த்துக்கீசர் கைப்பற்றுவதற்கு முன்னர் இலங்கையின் வடபகுதியில், இருந்துவந்த தமிழர் நாடும் யாழ்ப்பாண அரசு என்றே குறிக்கப்படுகிறது.
18ஆம் நூற்றாண்டின் இறுதிப்பகுதியில் இயற்றப்பட்ட யாழ்ப்பாணத்தின் வரலாறு கூறும், யாழ்ப்பாண வைபவமாலை எனும் நூல், முற்காலத்தில் இலங்கையை ஆண்ட அரசனொருவனால், இந்தியாவிலிருந்து வந்த யாழிசையில் வல்ல குருடனான யாழ்ப்பாணன் ஒருவனுக்கு வட பகுதியிலிருந்த மணற்றி (அல்லது மணற்றிடல்) எனும் இடம் பரிசாக அழிக்கப்பட்டதென்றும், அப்பகுதி யாழ்ப்பாணம் என்று பெயர் பெற்றுப்பின்னர் முழுப்பிரதேசத்துக்குமே இப்பெயர் வழங்குவதாயிற்று என்றும் கூறும். இம்மணற்றி என்னும் பெயர் இறையனார் அகப்பொருள் உதாரணச் செய்யுட்களில் வருகின்றது. அவர்களின் இடமாற்றம் பசையூர் மற்றும் குருநகர் என அறியப்படும் நகரத்தின் பகுதியாகும் என்று நம்பப்படுகிறது. மணவை அல்லது மணற்றி என்ற பெயர் யாழ்ப்பாணக் குடாநாட்டிற்குரிய பொதுப்பெயராக இருந்துள்ளது. அது பின்னர் இன்றைய மேற்குப் பகுதிக்குரியதாக மாறியது. அவ்வாறு மாறிய வேளையில் மணற்றி (மணல் ஊர்) என்ற அர்த்தப்படும் வகையில் வலி (மணல்) கம (ஊர்) எனச் சிங்களப்பெயராக உருமாறியது எனப்பல அறிஞர் கருதுவர்.
கொழும்புத்துறையில் அமைந்துள்ள கொழும்புத்துறை வணிகக் களஞ்சியமும் குருநகர் பகுதியிலுள்ள முன்னர் அமைந்துள்ள "அலுப்பாந்தி " என்றழைக்கப்படும் துறைமுகமும் அதன் ஆதாரங்களாகத் தெரிகிறது.
வேறு சிலர், நல்லூர் என்னும் கருத்தைத் தருகின்ற சிங்களச் சொல்லான, யஹபனே என்பதிலிருந்தோ, அல்லது சிங்கள இலக்கியங்கள் சிலவற்றில், இப்பகுதியைக் குறிக்கப் பயன்பட்ட, யாபாபட்டுன என்ற சொல்லிலிருந்தோ மருவி வந்ததே யாழ்ப்பாணம் என்கிறார்கள். எனினும் யாழ்ப்பாணம் என்ற பெயரில் இருந்தே யஹபனே, யாபாபட்டுன ஆகிய சொற்கள் மருவி வந்ததாகக் கொள்ளப்படுகிறது. வடவிலங்கை இராச்சியத்தை யாழ்ப்பாண அரசு என அழைத்தமை, 15 ஆம் நூற்றாண்டிற்குப் பின்னரேயாகும். 1435 இல் திருமாணிக்குழி எனுமிடத்தில் பொறிக்கப்பட்ட விஜயநகரக் கல்வெட்டிலே முதன் முதலாக யாழ்ப்பாணாயன் பட்டினம் என்ற பெயர் வடவிலங்கை இராச்சியத்திற்கும், ஈழம் என்ற பெயர் தென்னிலங்கை இராச்சியத்திற்கும் கொடுக்கப்பட்டுள்ளன.
வரலாறு
யாழ்ப்பாணம் யாழ்ப்பாண மக்களால் ‘மணிபுரம்' எனப்படுகிறது; அங்கு நாகரும் இருந்தமையால் ‘மணி நாகபுரம்' என்னும் பெயர் பெற்றது. இந்தியாவிலிருந்து இலங்கை நோக்கி வருபவர்க்கு யாழ்ப்பாணம் ஒரு போது (போத்து-Sprout) போலக் காணப்படுதலின், அது போது (போத்து) எனப்பட்டது. போது, போத்து, பல்லவம் என்பன ஒரே பொருளைக் குறிப்பன.
தோற்றம்
thumbnail|[[இரண்டாம் சங்கிலி மன்னன் சிலை, நல்லூர்]] thumbnail|போர்த்துக்கேயர் கால ஞானஸ்நானத் தொட்டி, தொல் பொருட்காட்சிச்சாலை, யாழ்ப்பாணம் thumb|150px|யாழ் நகர மக்களால் கட்டப்பட்ட மணிக்கூட்டுக் கோபுரம், பிரித்தானியர் காலம் 1620 ஆம் ஆண்டில் யாழ்ப்பாண அரசு போத்துக்கீசர் வசம் செல்லும் வரையில், அதன் தலைநகரம் என்ற வகையில் நல்லூரே இப் பகுதியில் பிரதான நகரமாக இருந்தது. அக்காலத்தில் இன்றைய யாழ்ப்பாண நகரத்துள் அடங்கும் கொழும்புத்துறையில் ஒரு சிறிய இறங்கு துறையும், பின்னர் போத்துக்கீசரின் கோட்டை இருந்த இடத்தில் முஸ்லிம் வணிகர்களின் இறங்குதுறையும், பண்டசாலைகளும், சில குடியிருப்புக்களும் இருந்ததாகத் தெரிகிறது. 1590 ஆம் ஆண்டில் போத்துக்கீசர் யாழ்ப்பாண அரசனைக் கொன்று அவ்விடத்தில் இன்னொரு அரசனை நியமித்த பின்னர் அவர்களது செல்வாக்கு அதிகரித்தது. தொடர்ந்து சமயம் பரப்புவதற்காக வந்த கிறிஸ்தவப் பாதிரிமார்கள் யாழ்ப்பாணக் கடற்கரையோரத்தில் கத்தோலிக்கத் தேவாலயம் ஒன்றையும், அவர்களுக்கான இருப்பிடங்களையும் கட்டியிருந்தனர். பின்னர் முஸ்லிம் வணிகர்களின் பண்டசாலைகள் இருந்த இடத்தைக் கைப்பற்றிக் கொண்டு அவ்விடத்தில் முன்னரிலும் பெரிதாகக் கட்டிடங்களைக் கட்டியிருந்ததாகத் தெரிகிறது. இக்கட்டிடங்கள் வழிபாட்டிடங்களாகவும், சமயம் பரப்பும் இடங்களாகவும் இருந்தது மட்டுமன்றிச் சில சமயங்களில் போத்தூக்கீசருக்கான ஆயுதக் கிடங்குகளாகவும், பாதுகாப்பு இடங்களாகவும் இருந்தன. வெளியேற்றப்பட்ட முஸ்லிம்களை யாழ்ப்பாண அரசன் நாவாந்துறைப் பகுதியில் குடியேற்றினான். கரையோரப்பகுதிகளில் மீன்பிடிக் குடியேற்றங்களும் இருந்தன. தற்போதைய யாழ்ப்பாண நகரத்தின் மையப்பகுதி அமைந்துள்ள இடங்கள் அக்காலத்தில் சதுப்பு நிலங்களாகவும், பனங் கூடல்களாகவுமே இருந்ததாகத் தெரிகிறது.
1620ல் யாழ்ப்பாண அரசை மீண்டும் தாக்கிய போத்துக்கீசர் அதனைக் கைப்பற்றித் தங்கள் நேரடிக் கட்டுப்பாட்டுக்குள் கொண்டுவந்தனர். இதனைத் தொடர்ந்து நல்லூர் தங்களுக்குப் பாதுகாப்பு இல்லை என உணர்ந்த அவர்கள் தங்கள் நிர்வாகத்தை யாழ்ப்பாணத்துக்கு மாற்றினர்.
போத்துக்கீசரின் ஆட்சியின் கீழ் யாழ்ப்பாண நகரம்
யாழ்ப்பாணத்தைத் தங்களுடைய நிர்வாக மையம் ஆக்கிய போத்துக்கீசர், முன்னர் தங்களுடைய தேவாலயம் அமைந்திருந்த இடத்தில் சதுர வடிவில் அமைந்த பெரிய கோட்டையொன்றைக் கட்டினார்கள். மதிலால் சூழப்பட்டிருந்த இக் கோட்டையுள் கிறிஸ்தவ தேவாலயம் ஒன்றும், வேறு நிர்வாகக் கட்டிடங்களும் அமைந்திருந்தன. கோட்டைக்கு வெளியே போத்துக்கீசரின் இருப்பிடங்களோடுகூடிய யாழ்ப்பாண நகரம் அமைந்திருந்தது. யாழ்ப்பாண நகரில் அமைந்திருந்த கட்டிடங்களுள் கோட்டையையும் அது சார்ந்த கட்டிடங்களையும் தவிர, அக்காலத்தில் யாழ்ப்பாணத்தில் மதப்பிரசாரத்தில் ஈடுபட்டிருந்த கத்தோலிக்க மடங்களைச் சேர்ந்த பெரிய கட்டிடங்களும் இருந்ததாகத் தெரிகிறது.
உள்ளூர் மக்களின் குடியிருப்புக்கள் இக்காலத்திலும், பெரும்பாலும் நல்லூரை அண்டியே இருந்திருக்கக்கூடும். இன்றைய யாழ்ப்பாண நகரத்துள் அடங்கும் சோனகத்தெரு என்று அழைக்கப்படும் இடத்தில் சிறிய அளவில் முஸ்லிம் வணிகர்களின் குடியிருப்புக்கள் இருந்ததற்கான சான்றுகள் உள்ளன. இன்றைய கரையூர், பாசையூர் ஆகிய இடங்களை அண்டிச் சிறிய சிறிய மீன்பிடிக்குடியிருப்புக்களும் இருந்ததாகத் தெரிகிறது.
போத்துக்கீசர் யாழ்ப்பாணத்தில் 40 ஆண்டுகளுக்கும் குறைவான காலமே ஆட்சி செலுத்தினர் இதனால் யாழ்ப்பாண நகரம் பெருமளவுக்கு வளர்ச்சி அடைந்திருக்கக்கூடிய சாத்தியங்கள் இல்லை. எனினும், இன்று யாழ்ப்பாண நகரத்துள் பெரிய அளவில் மக்களால் பின்பற்றப்படும் கத்தோலிக்க சமயமும், நிர்வாகம் தொடர்பான சில இடப்பெயர்களும் போத்துக்கீசர் தொடர்பை இன்றும் எடுத்துக்காட்டுகின்றன. 1658 ஆம் ஆண்டில் யாழ்ப்பாண நகரம் ஒல்லாந்தரிடம் வீழ்ச்சியடைந்தது
ஒல்லாந்தரின் ஆட்சியின் கீழ் யாழ்ப்பாண நகரம்
ஏறத்தாழ 140 ஆண்டுகள் ஒல்லாந்தர் யாழ்ப்பாணத்தை ஆண்டனர். இதனால் அவர்களின் சுவடுகளை இன்றும் யாழ்ப்பாண நகரத்தில் காணமுடியும். போத்துக்கீசர் கட்டிய கோட்டையை இடித்துவிட்டு, புதிய கோட்டையொன்றை ஒல்லாந்தர் கட்டினர். இன்று பறங்கித் தெரு என்று அழைக்கப்படும் இடத்திலேயே ஒல்லாந்தருடைய குடியிருப்புக்கள் அமைந்திருந்தன. மிக அண்மைக்காலம் வரை இப்பகுதியில் ஒல்லாந்தர் காலக் கட்டிடக்கலையைக் காட்டும் பல கட்டிடங்கள் இருந்தன. அண்மைக்காலத்தில் இடம்பெற்ற போர் நடவடிக்கைகளால் இவற்றுட் பல அழிந்துபோய் விட்டன.
இவர்களுடைய காலத்தில் யாழ்ப்பாண நகரம் ஓரளவுக்கு விரிவடைந்தது என்று சொல்லமுடியும். பறங்கித் தெருப் பகுதியைத் தவிர, வண்ணார்பண்ணை போன்ற பகுதிகள் நகரத்தின் உள்ளூர் மக்களுக்குரிய பகுதிகளாக வளர்ச்சி பெற்றன.
இவர்களுடைய ஆட்சியின் இறுதிக் காலத்தில் இந்து சமயம் தொடர்பான பிடிவாதம் தளர்ந்ததைத் தொடந்து முக்கியமான இந்துக் கோயில்கள் சில இன்றைய யாழ்ப்பாண நகரத்தின் எல்லைக்குள் அமைந்தன. பிற்காலத்தில் இப்பகுதிகள் சைவ சமயத்தவரின் பண்பாட்டு மையங்களாக உருவாக இது வழி சமைத்தது. நல்லூர் கந்தசுவாமி கோயில், வண்ணார்பண்ணை வைத்தீஸ்வரன் கோயில், யாழ் பெருமாள் கோயில் என்பன இவற்றுள் முக்கியமானவை. இது போன்றே, அடக்கி வைக்கப்பட்டு இருந்த கத்தோலிக்க மதமும் புத்துயிர் பெறலாயிற்று.
பிரித்தானியரின் ஆட்சியின் கீழ் யாழ்ப்பாண நகரம்
thumbnail|[[வீரசிங்கம் மண்டபம்]] thumbnail|[[சுப்பிரமணியம் பூங்கா, யாழ்ப்பாணம்|சுப்பிரமணியம் பூங்கா]] பிரித்தானியர் ஆட்சி யாழ்ப்பாணத்தில் 152 ஆண்டுகாலம் நீடித்தது. இக் காலத்தில் யாழ்ப்பாணம் முன்னெப்போதும் இல்லாத வகையில் சமூக, பொருளாதார மற்றும் பௌதீக வளர்ச்சிகளைப் பெற்றது. தற்காலத்து யாழ்ப்பாணக் கல்வி மேம்பாட்டுக்கு அச்சாணியாக விளங்கிய பாடசாலைகள் அனைத்தும் இக்காலத்தில் உருவாக்கப்பட்டவை. யாழ்ப்பாண நகரத்திலிருந்து குடாநாட்டின் பல பகுதிகளையும் இணைக்கும் வீதிகள் அமைக்கப்பட்டன. அத்துடன், யாழ்ப்பாணத்துடன் கண்டி,கொழும்பு போன்ற தென்னிலங்கை நகரங்களுக்கான வீதிகளும் உருவாகின.
யாழ்ப்பாண நூலகம்
thumbnail|யாழ் நகரத்தோற்றம்
1935இல் உருவான யாழ்ப்பாணப் பொது நூலகம் இலங்கைத் தமிழர்களின் பண்பாட்டுச் சின்னமாக விளங்கியது. 1981இல் இந்நூல் நிலையம் சிங்கள வன்முறைக் கும்பல் ஒன்றினால் 97,000 அரிய நூல்களுடன் முழுவதும் எரியூட்டி அழிக்கப்பட்டது. இன்று இதன் கட்டிடம் மீளமைக்கப்பட்டுப் புதிய நூல்கள் சேர்க்கப்பட்டிருப்பினும், பல வரலாற்று நூல்களும், பழமைவாய்ந்த கையெழுத்துப் பிரதிகளும், வேறு பல ஆவணங்களும் அழிந்து போயின.
ஆட்சி
யாழ்ப்பாண மாநகரசபை யாழ் நகரை ஆட்சி செய்கின்றது. இது 1865 மாநகர சபைகளின் அவசரச் சட்டத்தின் கீழ் உருவாக்கப்பட்டது. பிரித்தானியர் அதிகாரத்தைப் பகிர விரும்பாததால் யாழ் நகர் பல வருடங்களாக யாழ் நகர் மாநகர சபை தேர்வு செய்யப்படாமல் இருந்தது. முதலாவது தெரிவு செய்யப்பட்ட மாநகர முதல்வர் கதிரவேலு பொன்னம்பலம் ஆவார்.
இலங்கை உள்ளூராட்சி சபைத் தேர்தல் 11 வருடங்களின் பின் 2009 இல் இடம்பெற்றது. மாநகர சபை 29 உறுப்பினர்களைக் கொண்டது.
புவியியல் மற்றும் காலநிலை
யாழ் ஏரியினால் நகரம் சூழப்பட்டுக் காணப்படுகின்றது. யாழ் தீபகற்பம் சுண்ணாம்புக் கல்லைக் கொண்டு காணப்படுகின்றது. முழு நிலமும் தட்டையாகவும் கடலிலிருந்து உயர்ந்தும் காணப்படுகின்றது. பனை மரங்கள் இங்கு அதிகமாகக் காணப்படுகின்றன. தளை அலரி போன்ற மரங்களும் அதிகம் காணப்படுகின்றன.
யாழ்ப்பாணம் வெப்பமண்டல மழைகாட்டு காலநிலையைக் கொண்டு மிக வறட்சியான காலநிலையுடைய மாதம் அற்றுக் காணப்படுகின்றது. யாழ்ப்பாணம் இலங்கையில் அதிகளவு சராசரி வெப்ப நிலையான 83 °F (28 °C)க் கொண்டுள்ளது. வெப்பம் ஏப்ரல், மே, ஆகஸ்து, செப்டெம்பர் மாதங்களில் உயர்ந்து காணப்படும். திசம்பர், சனவரி மாதங்களில் குளிர்ச்சியாகக் காணப்படும். வடகிழக்கு பருவப் பெயர்ச்சிக் காற்றினால் வருடாந்த கிடைக்கின்றது. இடத்துக்கிடம் வருடத்திற்கு வருடம் இது வேறுபடும். யாழ் தீபகற்பத்தின் மேற்குப் பகுதி சராசரி மழை வீழ்ச்சி 5 அங்குலம் ஆகும்.
மக்கள் தொகையியல்
வரலாற்று அடிப்படையில் யாழ் நகரில் தமிழர், இலங்கைச் சோனகர், பறங்கியர் வாழ்ந்து வந்தனர். <Center>1880 முதல் 2010 வரையான சனத்தொகை
யாழ் புறநகர்ப்பகுதி
யாழ்ப்பாண புறநகர்ப்பகுதிகள் பின்வருமாறு:
வெளி இணைப்புகள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்  பகுப்பு:இலங்கை மாவட்ட தலைநகரங்கள் பகுப்பு:யாழ்ப்பாண மாவட்டம்
மைக்ரோசாப்ட் பவர்பொயின்ட்
மைக்ரோசாப்ட் பவர்பொயின்ட் (Microsoft PowerPoint) என்பது ஓர் இலத்திரனியல் நிகழ்த்துகை மென்பொருள் ஆகும். இதனை உருவாக்கியது மைக்ரோசாப்ட் நிறுவனமாகும். மே 22 ,1990 அன்று மைக்ரோசாப்ட் ஆபிஸின் ஒரு பகுதியாக மைக்ரோசாப்ட் பவர்பொயின்ட் தொடங்கப்பட்டது. இம்மென்பொருள் பல்லூடக நிகழ்த்துகைக்கு மிகவும் பயனுள்ளதாக இருப்பதுடன் தற்காலத்தில் அதிகமாகப் பயன்படுத்தப்படும் இலத்திரனியல் நிகழ்த்துகை மென்பொருள் ஆகும்.
வெளி இணைப்புகள்
பகுப்பு:மைக்ரோசாப்ட் ஆபிஸ் பகுப்பு:இலத்திரனியல் நிகழ்த்துகை மென்பொருள் பகுப்பு:மைக்ரோசாப்ட் ஆபிஸ் மென்பொருட்கள்
வட காந்தமுனை
right|300px|thumb|1539ல் [[ஒலாவுசு மக்னசு என்பவரால் உருவாக்கப்பட்ட கார்ட்டா மரீனா எனப்படும் நிலப்படத்தின் ஒரு பகுதி. இதில் காந்த வடக்கு என்பதன் கருத்துரு தோராயமாகக் காந்தத்தீவு என்னும் பெயரில் குறிப்பிடப்பட்டிருப்பதைக் காணலாம்.]]
புவியின் வட காந்தமுனை (North Magnetic Pole) என்பது புவியின் காந்தப்புலம் நிலைக்குத்தாகக் கீழ் நோக்கி இருக்கும்படியான புவி மேற்பரப்பில் உள்ள ஒரு இடம் ஆகும். காலத்தைப் பொறுத்து இப்புள்ளி படிப்படியாக மாறுகிறது. உண்மையில் வட காந்தமுனை காந்தப்புலத்தின் தென்முனை ஆகும்.
2001 ஆம் ஆண்டில் வட காந்தமுனையின் அமைவிடம் வட கனடாவில் உள்ள எல்லெசுமியர் தீவுக்கு அண்மையில் 81.3°N, -110.8°W ஆல் குறிக்கப்படும் புள்ளியில் இருப்பதாக கனடா நிலவியல் அளவையகத்தினால் கணிக்கப்பட்டது. 2005 ஆம் ஆண்டில் இதன் அமைவிடம் 82.7°N, -114.4°W என மதிப்பிடப்பட்டுள்ளது.
தென் அரைக்கோளத்தில் உள்ள இதனை ஒத்த புள்ளி தென் காந்தமுனை ஆகும். புவியின் காந்தப்புலம் சமச்சீர்த் தன்மை கொண்டதல்ல ஆதலால் வட காந்தமுனையும், தென் காந்தமுனையும் ஒன்றுக்கொன்று நேரெதிராக அமைந்திருப்பதில்லை. அதாவது வட காந்தமுனையையும், தென் காந்தமுனையையும் இணைத்து வரையப்படும் கோடு புவிக் கோளத்தின் மையத்தினூடாகச் செல்லாது. உண்மையில் இம் மையம் மேற்குறிப்பிட்ட கோட்டில் இருந்து 530 கிமீ (329.3 மைல்) தொலைவில் உள்ளது.
மேற்கோள்கள்
பகுப்பு:காந்தவியல் பகுப்பு:புவிக்காந்தவியல்
Nordpol Biegun północny
பிராங்போர்ட் (கென்டக்கி)
பிராங்போர்ட் அமெரிக்காவின் கென்டக்கி மாநிலத்தின் தலைநகரம் ஆகும். 2000 ஆம் ஆண்டிற்கான மதிப்பீட்டின் படி, 27,741 மக்கள் வாழ்கிறார்கள்.
பகுப்பு:ஐக்கிய அமெரிக்க மாநிலத் தலைநகரங்கள் பகுப்பு:கென்டக்கி
மல்லங்குப்பம் ஊராட்சி
மல்லங்குப்பம் ஊராட்சி (Mallankuppam Gram Panchayat), தமிழ்நாட்டின் திருப்பத்தூர் மாவட்டத்தில் உள்ள நாட்ராம்பள்ளி வட்டாரத்தில் அமைந்துள்ளது. இந்த ஊராட்சி, வாணியம்பாடி சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1318 ஆகும். இவர்களில் பெண்கள் 660 பேரும் ஆண்கள் 658 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ராயுடு (ராயுலு)
ராயுடு என்னும் பட்டம் அதிகமாக தெலுங்கு பேசும் ஆந்திரா மாநிலத்தில் பயன்படுத்தப்படுகிறது. இந்த பட்டமே ராயுலு என மருவியது. ராயுடு என்பவர்கள் ஊரின் தலைவரை குறிக்கும் பட்டமாகும். ஊர்த்தலைவரின் குடும்பத்தினர் மட்டுமே ராயுடு என்னும் பட்டத்தை பயன்படுத்துவர். இவர்கள் முன்னிலையில் தான் திருமணம், கோவில் திருவிழாக்கள் என ஊரின் நல்ல கெட்ட காரியங்கள் எல்லாம் நடக்கும். ராயுடு (ராயுலு) பட்டம் என்பது தமிழகத்தில் பயன்படுத்தப்படும் அம்பலக்காரர் பட்டத்தை போன்றதாகும். ஊர்த்தலைவர்களை பெத்தராயுடு (ஊர்ப்பெரியதனம்) என அழைப்பர்.
மேலும் காண்க
பகுப்பு:இந்திய இனக்குழுக்கள்
ராவ்
ராவ் என்ற பட்டம் வட இந்தியா, மராட்டியம், கருநாடகம், ஆந்திரம் பகுதிகளில் வாழும் மக்கள் பயன்படுத்தி வருகிறார்கள்.
ராவ் பட்டமுடைய சாதிகள்
பகுப்பு:இந்திய இனக்குழுக்கள்
கிர்டாட்ஸ் அருங்காட்சியகம்
கேரள பட்டியல் மற்றும் பழங்குடியினர் வளர்ச்சி ஆய்வுகள் ஆராய்ச்சி பயிற்சிக்கான கேரள கல்வி நிறுவனம் (கிர்டாட்ஸ்) (Kerala Institute for Research Training and Development Studies of Scheduled Castes and Scheduled Tribes (KIRTADS)) என்பது கேரளத்தின் கோழிக்கோட்டின் செவ்வயூர் அருகே செவரம்பலத்தில் அமைந்துள்ள ஒரு அருங்காட்சியகமாகும்.
இது கேரள அரசின் பட்டியல் சாதி மற்றும் பட்டியல் பழங்குடியினர் மேம்பாட்டு (எஸ்.சி.எஸ்.டி.டி.டி) அமைச்சின் கீழ் செயல்படுகிறது. கேரளத்தில் திட்டமிடப்பட்டவகையில் சமூகங்களிடையே வளர்ச்சியை மேம்படுத்த உதவும் ஆராய்ச்சியை மேற்கொள்வதே இதன் முக்கிய நோக்கம். மக்கள்கூட்டத்தில் ஓரங்கட்டப்பட்ட பிரிவினரின் தேவைகளையும், சிக்கல்களையும் அடையாளம் காணவும், அவர்களின் ஒட்டுமொத்த வளர்ச்சிக்கு தீர்வை கண்டுபிடறிந்து அரசாங்கத்திற்கு பரிந்துரைகளை வழங்க இது முயற்சிக்கிறது.
இந்த அருங்காட்சியகம் 1972 ஆம் ஆண்டில் பழங்குடியினர் ஆராய்ச்சி மற்றும் பயிற்சி மையமாக (டி.ஆர் & டி.சி) தேசிய வடிவத்தில் நிறுவப்பட்டது. பின்னர் இது 1979 இல் கிர்டாட்ஸ் என பெயர்பெற்றது. இந்த ஆய்வு நிறுவனம் கோழிக்கோடு செவயூர் பிருந்தாவன் காலனியில் அமைந்துள்ளது. மானுடவியல் ஆராய்ச்சி தவிர, இந்த நிறுவனம் பயிற்சி மற்றும் மேம்பாட்டு ஆய்வு செயல்பாடுகளையும் கொண்டுள்ளது. இந்த நிறுவனத்தின் துணை பிரிவாக ஒரு குறிப்புதவி நூலகம் உள்ளது. இந்த நூலகத்தில் மாந்தவியல், சமூகவியல் தொடர்புடைய நூல்கள் உள்ளன. இங்குள்ள இனவியல் அருங்காட்சியகத்தில் கேரள தொல் குடியினர் பயன்படுத்திய ஆயுதங்கள், பொருட்கள் போன்றவை காட்சிக்கு வைக்கபட்டுள்ளன.
குறிப்புகள்
பகுப்பு:கேரள அருங்காட்சியகங்கள் பகுப்பு:கோழிக்கோடு மாவட்டம்
சிறீ சாரதா நிகேதன் மகளிர் கல்லூரி
ஸ்ரீ சாரதா நிகேதன் மகளிர் கல்லூரி (Sri Sarada Niketan College for Women) என்பது பெண்களுக்கான ஒரு கல்லூரியாகும். இது தமிழ்நாட்டின், காரைக்குடி, அமராவதிபுதூரில் அமைந்துள்ளது. இது 1997 ஆம் ஆண்டில் நிறுவப்பட்டது. இந்த கல்லூரி அழகப்பா பல்கலைக்கழகத்துடன் இணைவுபெற்றது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
வெளி இணைப்புகள்
பகுப்பு:அழகப்பா பல்கலைக்கழக இணைவுக்கல்லூரிகள் பகுப்பு:சிவகங்கை மாவட்டத்திலுள்ள தனியார் கலைக் கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
கர்நாடக சட்டமன்றம்
மேற்கோள்கள்
பகுப்பு:இந்திய மாநிலங்களின் சட்டமன்றங்கள் பகுப்பு:கர்நாடக அரசு
ஒம்பாத்துவேலி ஊராட்சி
ஒம்பாத்துவேலி ஊராட்சி (Ompathuveli Gram Panchayat), தமிழ்நாட்டின் தஞ்சாவூர் மாவட்டத்தில் உள்ள அம்மாபேட்டை வட்டாரத்தில் அமைந்துள்ளது. இந்த ஊராட்சி, பாபநாசம் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1738 ஆகும். இவர்களில் பெண்கள் 872 பேரும் ஆண்கள் 866 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மெய்நிகர் யாழ்ப்பாணம்
மெய்நிகர் யாழ்ப்பாணம் (Jaffna 360) என்பது யாழ்ப்பாண மாவட்டத்தில் உள்ள இடங்களை அகலப் பரப்புக் காட்சிகளாகத் தரும் இணையத்தளம் ஆகும். இது யாழ்ப்பாண மாவட்டத்தின் யாழ்ப்பாண நகரம், வலிகாமம், வடமராட்சி, தென்மராட்சி, தீவகம் ஆகிய இடங்களிலுள்ள கோயில்கள், பாடசாலைகள், வரலாற்று முக்கியத்துவமுள்ள இடங்கள், தேவாலயங்கள், இயற்கைக் காட்சிகள், பல்கலைக்கழகங்கள், கட்டடக் கலை, திருவிழாக்கள், இடங்கள் முதலியவற்றின் அகலப் பரப்புக் காட்சிகளை வழங்குகின்றது.
வசதிகள்
அகலப் பரப்புக் காட்சிகளைத் தேசப்படத்திலிருந்து தெரிவு செய்யக்கூடிய வசதியை இத்தளம் வழங்குகின்றது. இதற்காக இத்தளம் கூகுள் நிலப்படங்களைப் பயன்படுத்துகின்றது. வரைபடம், செயற்கைக்கோள் என்னும் இரு தெரிவுகளினூடாகத் தேசப்படத்தின் வகையையும் மாற்ற முடிகின்றது.
மேற்கோள்கள்
பகுப்பு:வலைத்தளங்கள்
ஸஹீஹ் முஸ்லிம் (நூல்)
ஸஹீஹ் முஸ்லிம்(Sahih Muslim,صحيح مسلم) என்பது முகம்மது நபியின் பொன்மொழிகள் அடங்கிய தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ் தொகுப்பு நூல்களில் ஸஹீஹ் முஸ்லிம் ஹதீஸ்  தொகுப்பும் ஒன்றாகும். . இதனை தொகுத்து எழுதியவர் இந்நூலின் அரபி மூலத்தின் ஆசிரியர் முஸ்லிம் இப்னு ஹஜ்ஜாஜ் ஆவார். அவரது பெயராலேயே இந்நூல் ஸஹீஹ் முஸ்லிம் என்று அழைக்கப் படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன. . இந்நூல் ஹதீஸ் தொகுப்புகளில் ஸஹீஹ் புகாரி நூலுக்கு அடுத்து இரண்டாவது மிக உண்மையான ஹதீஸ்கள் சேகரிப்பாக உள்ளது.
தொகுக்கப்பட்ட வரலாறு
ஸஹீஹ் முஸ்லீம் தொகுப்பாளர் முஸ்லிம் இப்னு ஹஜ்ஜாஜ், இ.நா 204 ( கி.பி. 817)ல் பாரசீக குடும்பத்தில் (இன்றைய இரான் ல்) நிசாப்பூரில் பிறந்தார்.தன்னுடைய பிறந்த நகரான நிசாப்பூரிலேயே இ.நா 261 ( கி.பி. 874 )ல் இறந்தார்.அவர் ஹதீஸ்கள்  சேகரிக்க தற்போதைய  ஈராக், சிரியா மற்றும் எகிப்து உட்பட அரேபிய தீபகற்பத்தில் உள்ள பகுதிகளுக்கு பல தடவை பயணம் செய்தார்.அவர் தனது சேகரிப்பில் மொத்தமுள்ள 300,000 ஹதீஸ்களில்   ஸஹீஹ் முஸ்லீம்  நூலில் சேர்ப்பதற்காக கடுமையான ஏற்று அளவுகோல்  அறிக்கை சோதித்தல் அடிப்படையில் தனது சேகரிப்பில் சுமார் 4,000 ஹதீஸ்களை மட்டும் சேர்த்தார்.எனவேதான் இது மிகவும் நம்ப தகுந்த ஹதீஸ் நூலாக உள்ளது.
இசுலாமிய அறிஞர்களின் பார்வை
பல முஸ்லிம்கள், ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் ஸஹீஹ் முஸ்லீமை இரண்டாவது மிகவும் நம்பகமான ஹதீஸ் தொகுப்பாக கருதுகின்றனர்.
வெளி இணைப்புகள்
| ஸஹீஹ் முஸ்லிம் ஹதீஸ் தமிழ் இணையத்தளம்
மறவன்குளம் வரதராஜப் பெருமாள் கோயில்
மறவன்குளம் வரதராஜ பெருமாள் கோயில் தமிழ்நாட்டில் மதுரை மாவட்டம், மறவன்குளம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆவணி மாதம் கிருஷ்ண ஜெயந்தி முக்கிய திருவிழாவாக நடைபெறுகிறது.
இறையூர் ஊராட்சி
இறையூர் ஊராட்சி (Eraiyur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள புதுப்பாளையம் வட்டாரத்தில் அமைந்துள்ளது. இந்த ஊராட்சி, கலசபாக்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2507 ஆகும். இவர்களில் பெண்கள் 1227 பேரும் ஆண்கள் 1280 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பவ பியாரா குகைகள்
பவ பியாரா குகைகள் (Bava Pyara caves) (also known as Baba Pyaras cave)  செயற்கையாக வடிக்கப்பட்ட பண்டைய குகைகளுக்கு எடுத்துகாட்டாகும். இக்குகைகள் இந்தியாவின் குஜராத் மாநிலத்தின் ஜுனாகத் மாவட்டத் தலைமையிடமான ஜூனாகத் நகரத்திற்கு அருகில் உள்ளது. பவ பியாரா குகைகள், ஜுனாகத் குடைவரைகளின் தொகுப்பின் ஒரு பகுதியாகும். மற்றவை உபர்கோட் குகைகள் மற்றும் காப்ரா கொடியா குகைகள் ஆகும். இக்குகைகள் சமணம் மற்றும் பௌத்தக் கலை வேலைப்பாடுகளைக் கொண்டது.
குகைகள்
பவ பியாரா குகைகள் மூன்று வரிசைகளில் அமைந்துள்ளது. இரண்டாவது வரிசையில் தட்டையான கூரையுடன் அமைக்கப்பட்ட குகைகள் சைத்தியங்களுடன் உள்ளது.
பிரித்தானிய தொல்லியல் அறிஞர் ஜேம்ஸ் பர்கூசின் கூற்று படி, மனிதனால் முதலில் அமைக்கப்பட்ட இச்செயற்கை குகைகள் முதலில் பௌத்த பிக்குகள் நிறுவியதாகவும், பிற்காலத்தில் சமணத் துறவிகள் இக்குகைகளை தவம் மற்றும் தியானத்திற்கும் பயன்படுத்திக் கொண்டதாகக் கருதுகிறார். இக்குகைகள் நிறுவப்பட்ட காலம் கணிக்கப்பெறவில்லை எனினும், இக்குகைகளின் கல்வெட்டுக் குறிப்புகள் சமண சமயம் தொடர்புடையதாக உள்ளது.
வெளி இணைப்புகள்
பகுப்பு:சமணக் கோயில்கள் பகுப்பு:பௌத்த கட்டிடங்கள் பகுப்பு:ஜூனாகத் மாவட்டம் பகுப்பு:குஜராத்தின் தொல்லியற்களங்கள் பகுப்பு:இந்தியத் தொல்லியற்களங்கள்
டெமி மூர்
தொலைக்காட்சி நாடகத் தொடர் ஜெனரல் ஹாஸ்பிடல் -இல் ஒரு கதாபாத்திரம் மற்றும் திரைப்படங்களில் சிறிய கதாபாத்திரங்கள் செய்த பின்னர், மூர் தன்னுடைய வாழ்க்கைத் தொழிலை செயின்ட். எல்மோஸ் ஃபையர் (1985) மற்றும் கோஸ்ட் (1990) போன்ற படங்கள் மூலம் தொடங்கினார், மேலும் எ ஃப்யூ குட் மென் (1992), இன்டீஸன்ட் ப்ரொபோசல் (1993) மற்றும் டிஸ்க்ளோஷர் (1994) போன்ற படங்களின் வெற்றிகளைத் தொடர்ந்து 1990 ஆம் ஆண்டுகளின் ஆரம்ப காலங்களில் மிக அதிகமாக சம்பளம் வாங்கும் நடிகைகளில் ஒருவராகத் திகழ்ந்தார். அந்தப் பத்தாண்டின் இறுதியில் அவருடைய திரைப்படங்கள் குறைவான வெற்றியையே அடைந்தன, ஆனால் சார்லீஸ் ஏஞ்சல்ஸ்: ஃபுல் திராட்டில் (2003) திரைப்படத்தின் கதாபாத்திரம் மூலம் அவர் மீண்டும் பிரபலமானார்.
மூர் தன்னுடைய தொழில்ரீதியான பெயரைத் தன் முதல் கணவன் ஃப்ரெட்டி மூர்- அவர்களிடமிருந்து பெற்றார், மேலும் ப்ரூஸ் வில்லிஸ் உடனான தன்னுடைய திருமணம் மூலம் மூன்று பெண்களுக்குத் தாயாக இருக்கிறார். 2005 ஆம் ஆண்டு முதல் அவர் நடிகர் அஷ்டான் கட்சர் உடன் திருமண வாழ்வில் இருந்து வருகிறார் மேலும் 2009 ஆம் ஆண்டில் அவருடைய இறுதிப் பெயரைத் தன் பெயரோடு சேர்த்துக்கொண்டார்.
ஆரம்பகால வாழ்க்கை
மூர் நியூ மெக்சிகோ, ராஸ்வெல்லில் டெமெட்ரியா ஜீன் கய்நெஸ் ஆக பிறந்தார்; அவருடைய தாய் பத்திரிக்கையில் பார்த்த ஒரு அழகு சாதனத்தின் பெயரான டெமெட்ரியாவை தன் மகளுக்குச் சூட்டினார். குழந்தையாக இருந்தபோது அவருக்கு நிலையற்ற வீடும் கடினமான வாழ்க்கையுமே அமைந்தது. அவளுடைய உயிரியல் தந்தை சார்லஸ் ஹார்மன், அவளுடைய தாய் விர்ஜினியா கிங்கை (நவம்பர் 27, 1943 - ஜூலை 2, 1998), இரண்டு-மாத திருமணத்திற்குப் பின்னர், மூர் பிறப்பதற்கு முன்னர் விட்டுவிட்டு சென்றுவிட்டார். இதன் காரணமாக மூர் தன்னுடைய மாற்றாந்தந்தை டானி கய்நெஸ் (மார்ச் 9 1943 – அக்டோபர் 1980) குடும்பப் பெயரை தன்னுடைய பிறப்பு சான்றிதழில் சேர்த்துக்கொண்டார். 1980 ஆம் ஆண்டில் தற்கொலை செய்துகொண்ட டானி கய்நெஸ் அடிக்கடி வேலையை மாற்றிக்கொண்டிருந்தார்; இதன் விளைவாக அந்தக் குடும்பம் ஒட்டுமொத்தமாக நாற்பது முறை இடம் மாறியது, ரோஜெர்ஸ் மேனர் என்னும் பென்சில்வேனியாவின் சிறு நகரில் ஒரு முறை வாழ்ந்தனர். மூரின் பெற்றோர்கள் பெரும் குடிகாரர்களாக இருந்தனர், அடிக்கடி சண்டையிட்டு ஒருவரை ஒருவர் அடித்துக் கொண்டனர். மூர் குழந்தையாக இருந்தபோது ஓரக்-கண் உடையவராக இருந்தார், அந்தச் சிக்கலை திருத்தும் முயற்சியாக அவர் கண் தடைக் கட்டு அணிந்திருந்தார் இறுதியில் அது இரு சிகிச்சைகள் மூலம் சரிசெய்யப்பட்டது. அவர் சிறுநீரக கோளாறினாலும் கூட அவதிப்பட்டார். டெமி மூருக்கு ஹெடிரோக்ரோமியோ இருக்கிறது; அவருக்கு ஒரு கண் பச்சையாகவும் மற்றொன்று செம்பழுப்பு நிறமாகவும் இருக்கும்.
மூரின் குடும்பம் 1976 ஆம் ஆண்டில் லாஸ் ஏஞ்சல்ஸில் நிலைபெற்றது. மூர் ஹாலிவுட்டில் ஃபேர்ஃபாக்ஸ் உயர்நிலைப் பள்ளியில் படித்தார், அங்கு அவருடைய பள்ளித்தோழர்களுள் ரெட் ஹாட் சில்லி பெப்பர்ஸ் தலைவர் அந்தோனி கீடீஸ் மற்றும் பாஸ்ஸிஸ்ட் மைக்கேல் பல்ஜாரி மற்றும் நடிகர் டிமோதி ஹட்டான் ஆகியோர் அடங்குவர். மூர் பதினாறு வயதாக இருக்கும்போது, அவருடைய தோழி நடிகை நாஸ்டஸ்ஜா கின்ஸ்கி அவரை நடிகை ஆவதற்காக பள்ளியிலிருந்து வெளியேறுமாறு வற்புறுத்திவந்தார். ஜேம்ஸ் கிரேய்க் ஹார்மான் (தந்தைவழி) மற்றும் மோர்கான் கய்நெஸ் (தாய்வழி, 1967 இல் பிறந்தவர்) என இரு ஒன்றுவிட்ட இளைய சகோதரர்கள் மூருக்கு இருக்கிறார்கள். மூர் ஒரு முன்னாள் சையன்டோலோஜிஸ்ட்.
வாழ்க்கைத்தொழில்
டெமி மூரின் திரைப்பட அரங்கேற்றம் 1982 ஆம் ஆண்டின் முப்பரிமாண விஞ்ஞான புனைகதை/திகில் திரைப்படம், பாராசைட், இது டிரைவ்-இன் வட்டாரங்களில் மாபெரும் ஹிட்டாகி, இறுதியில் $7 மில்லியனை வசூலித்தது. இருந்தாலும், மூர், 1982-1983 ஆம் ஆண்டு வரை ஏபிசியின் சோப் அபெராவான ஜெனரல் ஹாஸ்பிடல் லில் ஜாக்கி டெம்பிள்டன் என்னும் கதாப்பாத்திரத்தை செய்யும்வரை அவர் பிரபலமாக அறியப்படவில்லை. 1982 ஆம் ஆண்டுகளின் நையாண்டியான யங் டாக்டர்ஸ் இன் லவ் -இன் இறுதியில் பெயர் காட்டப்படாத ஒரு கேமியோவையும் மூர் செய்துள்ளார். thumb|thumb|டெமி மூர் (1990)
1980 ஆம் ஆண்டுகளின் இடையில், மூர் இளமை-சார்ந்த படங்கள் செயிண்ட். எல்மோஸ் ஃபையர் மற்றும் அபௌட் லாஸ்ட் நைட் ஆகியவற்றில் நடித்தார், அந்த நேரத்தில் டாப் இளம் நடிகர்களின் ஒரு குறிப்பிட்ட குழுவை ஊடகங்கள் பெயரிட்டு அழைத்த பிராட் பாக்களில் ஒருவராக அவர் அவ்வப்போது பட்டியலிடப்பட்டார். 1988 ஆம் ஆண்டில்  கார்ல் ஷல்ட்ஜ/0} இயக்கிய செவந்த் சைனில் டெமி நடித்தார். கோஸ்ட் திரைப்படத்தின் வர்த்தக வெற்றிக்குப் பின்னர், மூருக்கு அதிக முக்கியமான கதாபாத்திரங்கள் இத்திரைப்படங்களில் கொடுக்கப்பட்டன ஏ ஃபியூ குட் மென், இன்டீஸண்ட் ப்ரோபோஸல் , டிஸ்குளோஸர் மற்றும் தி ஹன்ச்பேக் ஆஃப் நாட்ரெ டேம் இப்படத்தின் மூலம் $10 மில்லியன் ஊதிய இலக்கை அடையும் முதல் நடிகையாக ஆனார். 1990 ஆம் ஆண்டுகளின் ஆரம்ப காலங்களில், ஹாலிவுட்டில் மிக அதிகமாக சம்பளம் பெறும் நடிகையாக அவர் இருந்தார். கோஸ்ட் டின் வெற்றியை மூர் எப்போதும் பிரதிபலிக்கவில்லை, மேலும் அவருக்கு தி ஸ்கேர்லெட் லெட்டர், தி ஜூரர் , ஸ்ட்ரிப்டீஸ் மற்றும் ஜி.ஐ.ஜேன் ஆகிய திரைப்பட்ங்கள் தொடர்ந்து குறைந்த வெற்றிப்படமாகவே அமைந்தது. இதற்கிடையில், மூரின் பேஷ்ஷன் ஆஃப் மைண்ட் டில் அவருடன் நடித்த நடிகர் ஜாஸ் ஆக்லாண்ட், மூர் "மிக அதிக நுண்ணறிவுடையவரோ அல்லது திறமைகொண்டவரோ அல்ல" என்று குற்றம்சாட்டினார், இருந்தபோதிலும் மூருடன் அவர் மீண்டும் 2008 ஆம் ஆண்டில் ஃப்ளாலெஸ்ஸில் பணிபுரிந்தார். அதே நேரத்தில் நான்சி சவோகா அவர்களால் எழுதப்பட்ட இஃப் தீஸ் வால்ஸ் குட் டாக் என்னும் ஒரு மினி தொலைக்காட்சித் தொடரை மூர் தயாரித்து நடித்தார். அபார்ஷன் பற்றிய மூன்று பாகத் தொடரான இதில், ஒதுக்குப்புறமான இடங்களில் நடத்தப்படும் அபார்ஷனை நாடி வரும் 1950 ஆம் ஆண்டுகளி ஒரு தனிப் பெண்ணாக மூர் நடித்துள்ளது உட்பட இரண்டு கட்டங்களை சவோகா இயக்கினார். இந்தக் கதாப்பாத்திரத்திற்காக அவர் சிறந்த நடிகைக்கான கோல்டன் குளோப்புக்கு நியமிக்கப்பட்டார்.
சில்வெஸ்டெர் ஸ்டால்லோன், அர்னால்ட் ஷவார்ஸெனெக்கர் மற்றும் அப்போதைய கணவர் புரூஸ் வில்லிஸ் ஆகியோருடன் இணைந்து மூர் பிளானட் ஹாலிவுட் செய்ன் ஆஃப் இன்டர்நேஷனல் தீம் ரெஸ்டராண்ட்களை உருவாக்கிக்கொண்டிருந்தார் (இது ஹார்ட் ராக் கேஃப் மாதிரியாகக் கொண்டு உருவாக்கப்பட்டு அக்டோபர் 22, 1991 அன்று நியூயார்க்கில் துவங்கப்பட்டது).
தன்னுடைய நடிப்புத் தொழிலில் ஏற்பட்ட சிறு இடைவேளைக்குப் பிறகு, 2003 ஆம் ஆண்டுத் திரைப்படமான சார்லீஸ் ஏஞ்சல்ஸ் கான் பேடின் முன்னால் உறுப்பினராக மூர் மீண்டும் திரைக்குத் திரும்பினார்Charlie's Angels: Full Throttle. 2006 ஆம் ஆண்டில், அவர் பாபி யில் தோன்றினார், இது அவருடைய கணவர் அஷ்டோன் கட்சர் உட்பட பல-நட்சத்திரங்களைக் கொண்டிருந்தது, இருந்தபோதிலும் அவர்கள் இருவரும் எந்தவொரு காட்சியிலும் ஒன்றாகத் தோன்றவில்லை. பின்னர் அவர் திரில்லர் திரைப்படமான மிஸ்டர். ப்ரூக்ஸ் ஸில் நடித்திருந்தார், இது ஜூன் 1, 2007 அன்று வெளியானது. அவர் ஜான் பான் ஜோவியின் லாங்க்ஃபார்ம் வீடியோ "டெஸ்டினேஷன் எனிவேர்" இல் ஜேனியாகத் தோன்றினார்.
2006 ஆம் ஆண்டில், ஹலெனா ருபின்ஸ்டீன் பிராண்ட் ஒப்பனைப் பொருட்களுக்கான புதிய முகமானார்.
வேனிடி ஃபேர் சர்ச்சை
ஆகஸ்ட் 1991 ஆம் ஆண்டில் மோர் டெமி மூர் என்னும் தலைப்பில் மூர் வேனிடி ஃபேர் அட்டைப்படத்தில் ஆடையின்றித் தோன்றினார். 'ஹாலிவுட்-எதிர்ப்பு, பகட்டு-எதிர்ப்பு'-ஐ வெளிப்படுத்திக் காட்டும் நோக்கில் மூர் தன்னுடைய மகள் ஸ்கௌட் லாரூவுடன் ஏழு மாத கர்ப்பமாக இருக்கும்போது ஆன்னி லீபோவிட்ஸ் இந்தப் படத்தை எடுத்தார். அந்த அட்டைப்படம் வேனிடி ஃபேர் மற்றும் டெமி மூர் இருவருக்கும் உடனடி சர்ச்சையை ஏற்படுத்தியது. அது தொலைக்காட்சி, வானொலி மற்றும் செய்தித்தாள் கட்டுரைகளில் மிகப் பரவலாக விவாதிக்கப்பட்டது. ஒரு கர்ப்பமுற்ற பாலியல் குறியீட்டினை லீபோவிட்ஸ்ஸின் வெளிப்படையான உருவப்படமாக்கல் மாறுபட்ட கருத்துகளுக்கு உள்ளானது, அது பாலியல் பொருளாக்கப்பட்ட புகார்களிலிருந்து உரிமையாக்கப்பட்ட குறியீடாக புகைப்படத்தைக் கொண்டாடியது வரையில் பரந்துவிரிந்தது.
புகைப்படம் பல்வேறு கேலிகளுக்கு ஆளானது, இதில் ஸ்பை பத்திரிக்கை பதிப்பு, மூரின் அப்போதைய கணவர் புரூஸ் வில்லிஸ்-இன் தலையை மூரின் உடலில் வைத்ததும் அடங்கும். லீபோவிட்ஸ் v. பாராமௌண்ட் பிக்சர்ஸ் கார்ப். வழக்கில், 1994 திரைப்படத்தை விளம்பரப்படுத்துவதற்காகச் செய்யப்பட்ட, லெஸ்லீ நீல்சென் நடித்த, ஒரு கேலிச் சித்திரத்தை எதிர்த்து லீபோவிட்ஸ் வழக்கு தொடர்ந்தார்.Naked Gun 33⅓: The Final Insult. அந்த கேலிச் சித்திரத்தில், மாடலின் உடல், "குற்றமுள்ள மற்றும் பகட்டானச் சிரிப்பு முகம்" என வர்ணிக்கப்பட்ட திரு.நீல்சென்னின் முகத்துடன் இணைக்கப்பட்டிருந்தது. அந்த விளம்பரம் "இந்த மார்ச்சில் வெளியீடு" என்றது. "அசலுக்கிடையில் வேறுபட்ட அதன் காமிக் தோற்றத்தை" அந்த கேலிச் சித்திரம் சார்ந்திருந்ததால் வழக்கு 1996 ஆம் ஆண்டில் தள்ளுபடி செய்யப்பட்டது. நவம்பர் 2009 ஆம் ஆண்டில், மொரோக்கன் பத்திரிக்கை Femmes du Maroc அந்த பழியார்ந்த போஸை மொரோக்கன் பத்திரிக்கை செய்தியாளர் நாடியா லார்க்யுட்வுடன் பின்பற்றியது, இது பெரும்பாலும் முஸ்லிம் மக்களைக்கொண்ட நாட்டில் பெரும் சர்ச்சையை ஏற்படுத்தியது. ஆகஸ்ட் 1992 ஆம் ஆண்டில், மூர் மீண்டும் வானிடி ஃபேர் அட்டைப்படத்தில் ஆடையில்லாமல் தோன்றினார், டெமியின் பிறந்தநாள் உடை யில் உலகத்தின் முன்னணி பாடி பெயிண்டிங் கலைஞர், ஜோன்னெ கேய்ர்க்காக மாடலிங் செய்தார். தற்காலத்திய பாடி பெயிண்டிங் கலைவேலைக்காக அறியப்பட்ட மிகச் சிறந்த உதாரணமாக அந்த பெயிண்டிங் பலராலும் கருதப்படுகிறது.
சொந்த வாழ்க்கை
thumb|right|கட்சர் மற்றும் மூர், செப்டம்பர் 2008 1979 ஆம் ஆண்டில் மூர் பாடகர் ஃப்ரெட்டி மூர்-ஐத் திருமணம் செய்துகொண்டார் மற்றும் 1985 ஆம் ஆண்டில் விவாகரத்து செய்துகொண்டனர். 1987 ஆம் ஆண்டில், மூன்லைட்டிங் நட்சத்திரம் புரூஸ் வில்லிஸ்-ஐ மூர் சந்தித்தார், இரண்டு மாதங்களுக்குப் பின்னர் அவர்கள் திருமணம் செய்துகொண்டனர். அந்த நட்சத்திர தம்பதிகளுக்கு மூன்று பெண்கள் இருக்கிறார்கள்: ருமெரி க்ளென் வில்லிஸ் (பிறப்பு ஆகஸ்ட் 16, 1988), ஸ்கௌட் லாரூ வில்லிஸ் (பிறப்பு ஜூலை 20, 1991) மற்றும் தல்லுல்லா பெல்லி வில்லிஸ் (பிறப்பு பிப்ரவரி 3, 1994). டெமியும் புரூஸும் 1998 ஆம் ஆண்டில் பிரிந்தார்கள் மற்றும் 2000 ஆம் ஆண்டில் விவாகரத்து பெற்றுக்கொண்டார்கள், ஆனால் இன்றைய நாள் வரை தொடர்ந்து நண்பர்களாகவே இருக்கிறார்கள். 2003 ஆம் ஆண்டில் மூர், நடிகர் அஷ்டோன் கட்சர்-ஐ டேடிங் செய்யத் துவங்கினார். 2005 ஆம் ஆண்டில் டெமி, அஷ்டோனைத் திருமணம் செய்துகொண்டார்.
மூரின் முதன்மை இல்லம் இடாஹோ, ஹேய்லேயில் இருக்கிறது, இது பிரபலமான சன் வேல்லி ரிஸோர்ட் அருகில் இருக்கிறது, இருந்தாலும் அவர் பெரும்பாலான நேரங்கள் கட்சருடன் லாஸ் ஏஞ்சல்ஸ்-இல் கழிக்கிறார். மெய்னெ, செபாகோ ஏரி கரையோர மாளிகை ஒன்றையும் அவர் சொந்தமாக வைத்திருக்கிறார். அவர் ஒரு பயிற்சிபெறும் பிலிப் பெர்க்கின் கப்பாலாஹ் மைய மத ஆதரவாளர், அவர் கட்சரை அந்த நம்பிக்கையில் ஈடுபடுத்த வைத்துவிட்டு இவ்வாறு சொன்னார், "நான் ஒரு யூதராக வளரவில்லை ஆனால்... குறிப்பிட்ட சடங்குகளுக்கான உள்ளார்ந்த அர்த்தத்துக்கு என்னுடைய எந்த நண்பர்களைக் காட்டிலும், நான் மிக அதிகமாக வெளிப்படுத்தப்பட்டிருக்கிறேன் என்று சொல்ல முடியும்". பொதுவான நம்பிக்கைக்கு மாறாக, மூர் தான் எப்போதும் ஒரு பச்சை உணவாளர் அல்ல என்று கோரியிருக்கிறார் மேலும் சைவ உணவினர் வதந்தியை சிதறடிக்கும் விதமாக ஒரு சமீபத்திய மரியோ டெஸ்டினோ புகைப்படமாக்கலின் போது அவர் ஹாம்பர்கரை உண்டார்.
தன்னுடைய கணவர் அஷ்டோன் கட்சரைத் திருமணம் செய்த இரண்டு ஆண்டுகளுக்குப் பின்னர் தன்னுடைய இறுதிப் பெயரை மூர் சட்டப்படி கட்சராக மாற்றிக்கொண்டார். என்றாலும் அவர் தன்னுடைய வாழ்க்கைத் தொழிலிலும் நடிப்புப் பாத்திரங்களிலும் மூர் என்பதையே தொடர்ந்து பயன்படுத்தி வருகிறார்.
நியூயார்க் டைம்ஸ் -இன் கூற்றுப்படி, மூர் தான் "உலகத்தின் மிக அதிகமான உயர்-தோற்றத்திலான பொம்மை சேகரிப்பாளர்", அவருக்கு பிடித்தமானவைகளில் முக்கியமானது ஜீன் மார்ஷல் ஃபேஷன் பொம்மை.
வெளி இணைப்புகள்
பகுப்பு:நியூ மெக்சிகோவிலிருந்து வந்த நடிகர்கள் பகுப்பு:அமெரிக்கத் திரைப்பட நடிகர்கள் பகுப்பு:சாடர்ன் விருது பெற்றவர்கள் பகுப்பு:வாழும் நபர்கள் பகுப்பு:1962 பிறப்புகள் பகுப்பு:அமெரிக்கத் திரைப்பட நடிகைகள் பகுப்பு:அமெரிக்க தொலைக்காட்சி நடிகைகள் பகுப்பு:21 ஆம் நூற்றாண்டு ஐக்கிய அமெரிக்க நடிகைகள்
பகுப்பு:கூகுள் தமிழாக்கம்-ஆங்கிலத் திரைப்படம் ‎
வடக்கு கௌன்புய்
வடக்கு கௌன்புய் (North Kawnpui) என்பது இந்தியாவின் மிசோரம் மாநிலத்தின் கோலாசிப் மாவட்டத்திலுள்ள ஒரு கணக்கெடுப்பில் உள்ள ஊராகும்.
புவியியல் அமைப்பு
24.0513400° வடக்கு, 92.6721900° கிழக்கு என்ற அடையாள ஆள்கூறுகளில் வடக்கு கௌன்புய் நகரம் பரவியுள்ளது.
மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பைராபி நகரின் மொத்த மக்கள் தொகை 6,328 ஆகும். இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். பைராபி நகரின் கல்வியறிவு சதவீதம் 83% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 84% எண்ணிக்கையும் பெண்கள் 82% எண்ணிக்கையிலும் காணப்பட்டனர். மக்கள் தொகையில் 15% பேர் ஆறு வயதிற்கு உட்பட்டவர்களாக இருந்தனர்.
மேற்கோள்கள்
பகுப்பு:மிசோரம் மாநிலத்திலுள்ள ஊர்களும் நகரங்களும்
இரண்டாம் தேவ ராயன்
இரண்டாம் தேவ ராயன் விஜயநகரப் பேரரசின் ஒன்பதாவது பேரரசன். சங்கம மரபைச் சேர்ந்தவன். இம் மரபில் வந்த அரசர்களுள் மிகச் சிறந்தவன் இவனே எனலாம். இவனது தந்தையான வீரவிஜய புக்கா ராயனின் குறுகியகால ஆட்சியைத் தொடர்ந்து அரியணை ஏறியவன் தேவ ராயன். தந்தையைப் போலல்லாது, தேவ ராயன், திறமையானவனாயும், வெற்றிகரமான பேரரசனுமாக விளங்கினான்.
வெற்றிகள்
1432 இல் கொண்டவீடு கோட்டையைக் கைப்பற்றியதுடன், ராய்ச்சூர் ஆற்றுப் பகுதியில் சில பகுதிகளை இழந்தாலும், முதலாம் அஹ்மத் ஷாவின் படையெடுப்பை முறியடித்து முட்கல் (Mudgal) கோட்டையைத் தக்கவைத்துக் கொண்டான். ஒரிசாவின் கஜபதியை 1427, 1436, 1441 ஆகிய ஆண்டுகளில் மும்முறை தோற்கடித்தான். ரெட்டி அரசான ராஜமுந்திரியை முன்னைய நிலைக்குக் கொண்டுவந்தான். சுல்தான் அலாவுதீனுக்கு எதிராகப் போரிட்டு, கேரளாவுக்குள்ளும் முன்னேறினான். அங்கே, கிலான் (Quilon) அரசனையும் பிற தலைவர்களையும் தோற்கடித்தான். இலங்கை மீதும் படையெடுத்துப் பெரும் திறை பெற்றான். கோழிக்கோட்டு அரசனும், பர்மாவின் பெகு, தனசெரிம் ஆகியவற்றின் அரசர்களிடமிருந்தும் கூடத் திறை பெற்றான். இத் தகவல்கள் நூனிஸின் எழுத்துக்களிலிருந்து அறியவருகின்றது.
பாரசீகத்தின் தூதுவனாக 1443 இல் தென்னிந்தியாவுக்கு வந்த அப்துல் ரசாக் என்பவன், இரண்டாம் தேவ ராயன், ஒரிசாவிலிருந்து மலபார் வரையும், இலங்கையிலிருந்து குல்பர்கா வரையும் பேரரசை விரிவாக்கியதுடன், தென்னிந்தியாவின் பல துறைமுகங்களையும் கைப்பற்றி இருந்ததாகக் குறிப்பிடுகின்றான். இருந்தும், பாமினி சுல்தானகம் தொடர்பில் எவ்வித தீர்வும் கிடைக்காமல், தேவராயனின் ஆட்சிக்காலம் முழுவதும் இரு அரசுகளுக்கு இடையிலும் பகைமை தொடர்ந்து நிலவியது. பஹமானி அரசு மீதான படையெடுப்புக்கள் வெற்றியளிக்கவில்லை எனினும், 1426 ஆம் ஆண்டில் நிகழ்ந்த தாக்குதலால் பஹமானி அரசன் தனது தலைநகரத்தை பிதாருக்கு (Bidar) நகர்த்த வேண்டியதாயிற்று.